СЛЕДЧАЯ практыка сведчыць пра злачынствы, учыненыя з дапамогай сучасных тэхналогій. Наш раён не выключэнне. Напрыклад, група асоб узламвала старонкі "Укантакце". Затым ад імя карыстальнікаў адпраўляла паведамленні іх сябрам з просьбай паведаміць нумар тэлефона або рэквізіты банкаўскай карткі. Прычыны ўказвалі розныя: дапамагчы перавесці грошы ці аплаціць паслугі, атрымаць выйгрыш і да т.п. Пісалі на мове, уласцівай карыстальнікам узламаных старонак, таму ім верылі і ўказвалі інфармацыю. Часам называлі нават логін і пароль ад інтэрнэт-банкінгу. Атрымаўшы патрэбныя звесткі, махляры пераводзілі і здымалі грошы.